רבקה דוידית

רבקה דָוידית-דוֹר (ט"ז באדר א' תרס"ח, 17 בפברואר 1908 – 19 במרץ 1970) הייתה גננת, מורה, סופרת ומשוררת ילדים עברית, מתרגמת ומבקרת קולנוע ותיאטרון. פרסמה שירים, סיפורים ופיליטונים. רבקה דוידית נולדה בשנת 1908 בעיר בנדרי שבבסראביה, באימפריה הרוסית (כיום במולדובה), בתם של שרה ולוי דוידוביץ'. היא גדלה ולמדה בעיר, ובשנת 1921, כשהייתה בת שתים עשרה עלתה עם הוריה ומשפחתה לארץ ישראל. אחיה הצעיר היה איש הצבא אהרן דוידי. לאחר שהשלימה את לימודיה בבית המדרש למורים וגננות בתל אביב, יצאה לקיבוץ, והייתה כמה שנים מורה וגננת בקיבוץ. לאחר מכן שבה לירושלים, ולימדה כשנתיים בבית ספר לילדים עזובים. בד בבד עם עבודתה החינוכית החלה לפרסם מיצירתה לילדים. קודם בעיתוני הילדים ואחר כך גם בספרים שהוציאה. שנים רבות היה לרבקה דוידית טור קבוע בעיתון "דבר" (בחתימה "עטלף" ו"בת לוי"), ובו כתבה ביקורות על קולנוע ותיאטרון. מלבד כתיבתה שלה היא גם תרגמה ספרים לילדים, בעיקר מרוסית. אחדים מהם היו מאוד ידועים בשעתם, בהם הספר "זִפְתִינוֹק", שכתבה על פי ספר ילדים מאוד מפורסם מאת סופר הילדים הרוסי קורניי צ'וקובסקי. הספר מספר, בחרוזים המושכים את הלב, על ילד ששנא ניקיון וסדר ומה שעלה בגורלו. ספר אחר שתרגמה, "בן המלח", של הסופר הצרפתי הקטור מלו, התפרסם מאוד בשעתו. הספר מספר על חייו של ילד, בן למלח. על פי ספרו זה של הקטור מלו נעשו גם סרטים, וסרטי טלוויזיה. אחדים משירי הילדים של דוידית הולחנו, בהם "עשר אצבעות לי יש", שהולחן על ידי דוד זהבי. רבקה דוידית הייתה נשואה לסופר, העורך והמתרגם חיים אברבאיה (1910–1967) (בנו של יהושע אברבאיה, מראשי פקידות פיק"א בארץ). לשניים נולד הבן עדו. לאחר מכן נישאה לד"ר מנחם דור (1901–1998), זואולוג ומרצה במכללת בית ברל, מחבר ה"לקסיקון זואולוגי", אלמנהּ של המשוררת וסופרת הילדים מירי דור (1910–1945). רבקה דוידית נפטרה בתום מחלה קצרה ב-1970, בגיל 62. נקברה בבית העלמין קריית שאול. במותה הותירה את בעלה מנחם, את בנה עידו ואת אחיה צבי דוידי, אחותה חביבה בלפוריה קדמי ואחיה אהרון דוידי. זיפתינוק / בעקבות ק' צ'וקובסקי – ר' דוידית; ציורים מאת אריה נבון, ירושלים: הוצאת בית הבריאות של הדסה בירושלם וקופת החולים של ההסתדרות הכללית של העובדים העברים בארץ ישראל, תרצ"ט. (מהדורה נוספת: זפתינוק: 5 מעשיות בחרוזים; ציר: דוד הנדלר, תל אביב: נ' טברסקי, תש"ז. הוצאות נוספות: גלים, תשי"ג; דביר, תשל"ז.) מי אוהב מה: שירים וסיפורים לגיל הרך; ציירה: רות שלוס, תל אביב: דביר, תשי"ח. חרצית הבר הקטנה / את הסיפור הזה סיפרה רבקה דוידית; את הציורים ציירה בריגיטה פרנקפורטר, תל אביב: הקיבוץ המאוחד, תשי"ח. דגי זהב: שירים לקטנים; ציורים: מיכל אפרת, תל אביב: הקיבוץ המאוחד, 1960. 10 מחזות לילדים, תל אביב: תרבות וחינוך, 1963. מעשה בטחנה קטנה; איורים: ציפי דולן, תל אביב: דביר, תשל"ז 1976. בואו לטיֵּל / ספרה רבקה דוידית; צירה: אלה, תל אביב: דביר, תשל"ז. (שירים לילדים) כלם יצאו לטיֵּל; איורים: אורה איל, בני ברק: ספרית פועלים, 2011. ל"נ טולסטוי, ספורים לקטנים (עברית: רבקה דוידית; ציר: דוד הנדלר), תל אביב: עם עובד, תש"ו. ספורים נבחרים מן הספרות הרוסית (כולל סיפורים מאת: נ"ו גוגול, א"ס טורגניב, פ"מ דוסטויבסקי, ל"נ טולסטוי, א"פ צ'כוב, מכסים גורקי; תרגמה רבקה דוידית; הציורים: דוד הנדלר), תל אביב: עם עובד, תש"ז. (מהדורה ב: תשי"ג; מהדורה ג: תשי"ז.) הקטור מלו, בן המלח: ספור (עובד על-פי המקור הצרפתי בידי ר' דוידית), תל אביב: עם עובד, תשי"ב. (הופיע גם במסגרת "ספריית דן חסכן", עם עובד, תשל"א 1971.) א. דנקו (רו'), שחקנים של עץ (תורגם מרוסית בידי רבקה דוידית; ציורים מאת אסתר פולק), תל אביב: עם עובד, תשי"ט 1958. (רומן לבני הנעורים) "רבקה דוידית", ג. קרסל, לכסיקון הספרות העברית בדורות האחרונים, כרך א, מרחביה: ספרית פועלים, תשכ"ה. רשימת הפרסומים של רבקה דוידית, בקטלוג הספרייה הלאומית רבקה דוידית במאגרי הספרייה הלאומית האזנה לשירי רבקה דוידית, באתר זמרשת נפטרה הסופרת רבקה דוידית, מעריב, 20 במרץ 1970 ד., לזכר נעדרים: רבקה דוידית (דור), דבר, טור 2, 13 במאי 1970 שהם סמיט, "כלם יצאו לטיל" מאת רבקה דוידית, באתר הארץ, 31 באוגוסט 2011 נתי גבאי, הספרייה הלאומית, "ירושלים של זהב" - השיר שנגנז, באתר הארץ, 9 באוגוסט 2017 עופר אדרת, דורות של ילדים התחנכו על השיר שכתבה, אבל רבקה דוידית כמעט נשכחה כליל, באתר הארץ, 26 באוקטובר 2021 רבקה דוידית, באתר זמרשת רבקה דוידית, באתר MusicBrainz (באנגלית) רבקה דוידית, דף שער בספרייה הלאומית מפרי עטה: דיוקנה של אמנית, דבר, 9 במאי 1969 (על חנה טברסקי) שירים מפרי עטה: שיר ללא שם, דבר, 24 ביולי 1931 יום קציר, דבר, 23 במאי 1947 אֵדים בעמק הירֹק, דבר, 26 בספטמבר 1958 יונתן רטוש (אוריאל שלח), מכתבים: 1937–1980; ערך: י. עמרמי (יואל), תל אביב: הדר, 1986, עמ' 17, 350. רבקה דוידית באתר חברה קדישא ת"א–יפו. רבקה דור (דוידית), מעריב, מודעת אבל, 22 במרץ 1970.